Miramar inicia una campanya de foment del reciclatge entre els escolars
Channel: Radio Televisió Ajuntament de Miramar
Date: 2016-02-12

L’Ajuntament de Miramar ha iniciat una campanya per al foment del reciclatge entre els escolars del municipi. La primera de les accions ha consistit en una xarrada a càrrec de l’alcalde de Miramar, Asensio Llorca, sobre la gestió dels residus al municipi i el cicle integral de l’aigua. Llorca ha explicat als alumnes de cinqué i sisé del CEIP Oliveretes quin és el tractament que es fa amb els diversos residus que s’arrepleguen a Miramar, incidint en la importància de reciclar i en la necessitat d’estalviar un recurs fonamental com és l’aigua. En el transcurs de la xarrada, els alumnes també han plantejat els seus dubtes i preguntes. En acabar, l’alcalde de Miramar acompanyat de les regidores Vanessa Molina i Pura Reig, han repartit entre els alumnes borses reutilitzables, així com un díptic informatiu. La campanya continuarà amb noves xarrades per als alumnes de tercer i quart curs, així com altres accions per a fomentar el reciclatge i l’ús sostenible dels recursos per part dels més joves.